
విశాఖపట్నం (ఆంధ్రజ్యోతి): ఆంధ్రప్రదేశ్లోని విశాఖపట్నంలో ఈ నెల 27వ తేదీ నుంచి జరిగే భారత పరిశ్రమల సమాఖ్య (సిఐఐ) పెట్టుబడిదారుల భాగస్వామ్య సదస్సు ద్వారా రూ.8 లక్షల కోట్ల పెట్టుబడులు వస్తాయని భావిస్తున్నట్లు మానవ వనరుల అభివృద్ధి శాఖ మంత్రి గంటా శ్రీనివాసరావు పేర్కొన్నారు. శనివారం నాడిక్కడ ఆయన మాట్లాడుతూ.. గత ఏడాది నిర్వహించిన సదస్సుకు అనూహ్యమైన స్పందన వచ్చిందన్నారు. మొత్తం రూ.4.67 లక్షల కోట్ల పెట్టుబడులకు అవగాహన ఒప్పందాలు జరిగాయన్నారు. వాటిలో 35 శాతం పరిశ్రమలు ఆచరణలోకి వచ్చాయని, వాటి వివరాలను ముఖ్యమంత్రి చంద్రబాబు నాయుడు సదస్సులో వెల్లడిస్తారన్నారు. సదస్సులో కుదుర్చుకున్న ఒప్పందాలను సాకారం చేసేందుకు ప్రత్యేకంగా టాస్క్ఫోర్స్ను ఏర్పాటు చేసి, ఎప్పటికప్పుడు వాటిని సమీక్షించడంతో గుజరాత్, కర్ణాటక రాష్ట్రాల కంటే ఆంధ్రప్రదేశ్కే ఎక్కువ పెట్టుబడులు వచ్చాయన్నారు. ఈ ఏడాది సదస్సుకు 50 దేశాల నుంచి రెండు వేల మంది ప్రతినిధులు వస్తున్నారన్నారు. ఇప్పటికే 15 దేశాల నుంచి వాణిజ్య మంత్రులు ప్రత్యేకంగా వస్తున్నట్టు ధ్రువీకరణలు అందాయన్నారు. ఏరోస్పేస్, టెక్స్టైల్స్, బయోటెక్నాలజీ రంగాలపై ఆంధ్రప్రదేశ్ ప్రభుత్వం దృష్టిసారిస్తోందని, వాటికే అధిక ప్రాధాన్యం ఉందని ఆయన తెలిపారు. ఈ సదస్సును విజయవంతం చేసేందుకు ముఖ్యమంత్రి చంద్రబాబు నాయుడు విదేశాల్లో సైతం ప్రచారం నిర్వహించారని, ఆయన దావోస్ పర్యటన విజయవంతమైందని పేర్కొన్నారు. రాష్ట్ర విభజన తరువాత ఆంధ్రప్రదేశ్కు ప్రాముఖ్యత పెరిగిందని, ఈజ్ ఆఫ్ డూయింగ్ బిజినెస్లో దేశంలోనే అగ్రస్థానంలో ఉందని సర్వేలు పేర్కొనడం దీనికి నిదర్శనమన్నారు. ఆంధ్రప్రదేశ్లో అవసరమైనంత భూమి, నిరంతర విద్యుత్ సరఫరా, నీరు, సింగిల్ విండో ద్వారా అనుమతులు ఇవ్వడం వల్ల పారిశ్రామికవేత్తలు ఇక్కడికి రావడానికి ఆసక్తి చూపుతున్నారని శ్రీనివాస రావు వివరించారు.

visaakhapatnam (aandhrajyoti): aandhrapradeshloni visaakhapatnamlo ee nela 27va tedee nunchi jarige bhaarata parisramala samakhya (cii) pettubadidaarula bhagaswamya sadassu dwara roo.8 lakshala kotla pettubadulu vastaayani bhaavistunnatlu manava vanarula abhivruddhi saakha mantri ganta srinivasarao perkonnaru. sanivaaram nadikkada aayana maatlaadutuu.. gatha edaadi nirvahinchina sadassuku anoohyamaina spandana vachindannaaru. mottam roo.4.67 lakshala kotla pettubadulaku avagaahana oppandaalu jarigaayannaaru. vaatilo 35 saatam parisramalu aacharanaloki vachaayani, vaati vivaraalanu mukhyamantri chandrababu nayudu sadassulo velladistaarannaaru. sadassulo kudurchukunna oppandaalanu saakaaram chesenduku pratyekamgaa tascforsnu erpaatu chesi, eppatikappudu vaatini sameekshinchadamtho gujarat, karnaataka rashtrala kante aandhrapradeshke ekkuva pettubadulu vachaayannaaru. ee edaadi sadassuku 50 deshaala nunchi rendu vela mandi pratinidhulu vastunnaarannaaru. ippatike 15 deshaala nunchi vaanijya mantrulu pratyekamgaa vastunnattu dhruveekaranalu andaayannaaru. aerospace, textiles, biotechnology rangaalapai andhrapradesh prabhutvam drushtisaaristoondani, vaatike adhika praadhaanyam undani aayana telipaaru. ee sadassunu vijayavantam chesenduku mukhyamantri chandrababu nayudu videsaallo saitam prachaaram nirvahinchaarani, aayana davos paryatana vijayavantamaindani perkonnaru. rashtra vibhajana taruvaata aandhrapradeshku praamukhyata perigindani, eez af dooing bijineslo desamlone agrasthaanamlo undani sarvelu perkonadam deeniki nidarsanamannaru. aandhrapradeshlo avasaramainanta bhoomi, nirantara vidyut sarafara, neeru, singil vindo dwara anumatulu ivvadam valla paarisraamikavettalu ikkadiki raavadaaniki aasakti chuuputunnaarani srinivasa raavu vivarinchaaru.